เรื่องร้องเรียน (ถนน,ร้องเรียน,ความสะอาด) วันที่ 2023-10-24 08:40:26 — แขวงคลองสาน เขตคลองสาน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660044581 

ขอให้ตรวจสอบและแก้ไขปัญหากลิ่นเหม็นรบกวนจากการประกอบอาหาร บริเวณ ร้าน..... เลขที่ตั้ง .... ถนนกรุงธนบุรี แขวงบางลำภูล่าง เขตคลองสาน กรุงเทพมหานคร จุดสังเกตร้านดังกล่าวอยู่ใกล้กับร้านสะดวกซื้อเซเว่น-อีเลฟเว่น (ไม่ทราบสาขา) และใกล้กับโรงแรม Cascade Hotel Bangkokโดยลักษณะเป็นอาคารตึกแถว 4 ชั้น ซึ่งร้านดังกล่าวจะใช้พื้นที่อยู่ชั้นล่าง และชั้นลอย เนื่องจากผู้ร้องแจ้งว่าร้านดังกล่าวเป็นร้านกาแฟ กึ่งร้านอาหาร ช่วงกลางคืนจะจำหน่ายสุรา และเครื่องดื่มมึนเมา โดยจะมีการประกอบอาหารด้วย และจะเปิดให้บริการเป็นประจำทุกวัน ตั้งแต่เวลา 07.00 - 00.00 น. แต่ส่วนใหญ่จะเริ่มประกอบอาหารในช่วงเวลา 12.00 น. หรือ ตลอดระยะเวลาที่มีลูกค้าของทางร้านฯ มาสั่งอาหาร ซึ่งจากการประกอบอาหารนั้น ส่งกลิ่นเหม็นรบกวน และควันลอยฟุ้งไปทั่วบริเวณ ทำให้มีกลิ่นน้ำมันจากการประกอบอาหาร ติดที่ร่างกายของผู้ร้อง และผู้ที่พักอาศัยในบริเวณนั้น ประสบปัญหามาเป็นระยะเวลา 2 เดือนแล้ว เบื้องต้นผู้ร้องได้แจ้งปัญหาดังกล่าวกับทางร้านฯ แล้ว โดยได้มีการพูดคุยกับพนักงานเพศชาย (ไม่ทราบชื่อ - นามสกุล) อายุประมาณ 25 - 30 ปี รูปร่างสมส่วน ผิวสองสี ผมสีดำสั้น ทางพนักงานคนดังกล่าวแจ้งว่า "รับรู้แล้ว เดี๋ยวดูก่อนว่าจะยังไง" ซึ่งผู้ร้องแจ้งว่าทางพนักงานคนดังกล่าวไม่มีการกล่าวขอโทษแต่อย่างใด และไม่ทราบว่าบุคคลใดเป็นเจ้าของร้านฯ และปัจจุบัน (วันที่ 19 ตุลาคม 2566) เวลาประมาณ 13.20 น. ยังคงได้กลิ่นเหม็นรบกวน และพบเห็นควันลอยฟุ้งอยู่ จึงประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหาในกรณีดังกล่าว เพื่อเป็นการบรรเทาความเดือดร้อนให้แก่ประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata